cyanic-selkie/wikianc huggingface dataset:
Θεωρία-Μ
Υπάρχουν πλέον πειστικές ενδείξεις ότι η θεωρία υπερχορδών αποτελεί μέρος μίας πληρέστερης θεωρίας, η οποία αποκαλείται συνήθως Θεωρία-Μ. Σημαντικό μέρος της γνώσης μας για τη θεωρία-Μ προέρχεται από το όριο χαμηλής ενέργειας, το οποίο περιγράφεται από την ενδεκαδιάστατη υπερβαρύτητα. Η Θεωρία-Μ παρέχει ένα ενοποιητικό πλαίσιο μέσω του οποίου οι θεωρίες υπερχορδών μπορούν να κατανοηθούν ως διαφορετικά ασυμπτωτικά όρια ενός μοναδικού παραμετρικού χώρου. Η θεωρία-Μ μιλάει για δέκα εις την πεντακοσιοστή σύμπαντα (ο αριθμός 10 με εκθέτη τον αριθμό 500), καθένα με τους δικούς του φυσικούς νόμους.
Παραπομπές
Κατηγορία:Θεωρία χορδών
Ιδιωτικό Διεθνές Δίκαιο
Το Ιδιωτικό Διεθνές Δίκαιο, όπως ονομάζεται στις περισσότερες χώρες, είναι το σύνολο των κανόνων οι οποίοι καθορίζουν ποιο από τα παράλληλα ισχύοντα δίκαια των διαφόρων πολιτειών είναι αρμόδιο για να ρυθμίσει κάποια σχέση.
Ορολογία
Ο όρος Ιδιωτικό Διεθνές Δίκαιο έχει πλέον διεθνώς επιβληθεί, εκτός των αγγλοσαξωνικών χωρών και ιδιαίτερα των ΗΠΑ, όπου, λόγω κυρίως της συνεξέτασης του ΙδΔΔ και των «συγκρούσεων» μεταξύ των δικαίων των διαφόρων ομόσπονδων πολιτειών, εξακολουθεί ακόμα να χρησιμοποιείται ευρέως ο όρος «σύγκρουση νόμων» (conflict of laws). Ανεξάρτητα όμως από τις διχογνωμίες για τη φύση του ΙδΔΔ ως εσωτερικού ή διεθνούς και ως δημοσίου ή ιδιωτικού δικαίου, ο όρος αυτός υποδηλώνει επιτυχώς το αντικείμενο του φερώνυμου κλάδου δηλ. τη ρύθμιση των επί διεθνούς πεδίου γενωμένων ιδιωτικών σχέσεων.
Συγγενείς κλάδοι
Διατοπικό Δίκαιο είναι το σύνολο των κανόνων δικαίου που καθορίζουν πιο από τα παράλληλα ισχύοντα εντός της αυτής πολιτείας τοπικών δικαίων ισχύει για τη ρύθμιση ορισμένης σχέσης. Στην Ελλάδα πριν την εισαγωγή του Αστικού κώδικα ίσχυαν παράλληλα προς το «κοινό» βυζαντινορωμαϊκό δίκαιο και οι τρεις τοπικοί αστικοί κώδικες, ο Ιόνιος, ο Σαμιακός και ο Κρητικός. Διαπροσωπικό Δίκαιο είναι το σύνολο των κανόνων δικαίου που καθορίζουν πιο από τα παράλληλα ισχύοντα δίκαια εντός της αυτής πολιτείας είναι αρμόδιο να επιληφθεί κάποια αναφυείσα διαφορά, όπως το μουσουλμανικό ή σε κάποιες περιπτώσεις το ισραηλητικό δίκαιο. Οι συχνές, στη σύγχρονη εποχή, μεταβολές του δικαίου προκαλούν πλείστα και δυσχερή προβλήματα οριοθέτησης των πεδίων εφαρμογής του «προϊσχύσαντος» σε σχέση προς το «ισχύον» δίκαιο. Ως πρόβλημα επιλογής μεταξύ των δύο δικαίων που διεκδικούν τη ρύθμιση ορισμένης σχέσης, ενόψει του χρόνου κατά το οποίο αυτή συντελέσθηκε, ο καθορισμός των ορίων εφαρμογής των διαδοχικά τεθέντων σε ισχύ δικαίων εμφανίζει ζητήματα σε κάποιο μέτρο ανάλογα προς τα ζητήματα του ΙδΔΔ.
Τεχνική ορολογία του ΙδΔΔ
Στην επιστήμη του ΙδΔΔ έχουν διαπλαστεί και καθιερωθεί τεχνικοί όροι κυρίως στην λατινική χωρίς τη γνώση των οποίων το κείμενο της επιστημονική μελέτης αλλά και σχετικής δικαστικής απόφασης αποβαίνει γριφώδες.
Ανθολόγηση πρακτικτών ασκήσεων αστικού κώδικα
Η δικαιοπραξία είναι έγκυρος κατά τύπον εάν είναι σύμφωνος είτε προς το δίκαιο που διέπει το περιεχόμενο της δικαιοπραξίας, είτε προς το δίκαιο του τόπου όπου αυτή επιχειρείται, είτε προς το της ιθαγένειας όλων των μερών (άρθ. 11 Α.Κ.) Οι κληρονομικές σχέσεις διέπονται από το δίκαιο της ιθαγενείας την οποίαν ο κληρονομούμενος είχε κατά το χρόνο του θανάτου του άρθ. 28 Α.Κ.)
Εξωτερικοί σύνδεσμοι
Κατηγορία:Διεθνείς σχέσεις
Συνθήκη της Κωνσταντινούπολης (1832)
Η συνθήκη της Κωνσταντινούπολης (αλλιώς και «Τελικός Διακανονισμός της Κωνσταντινούπολης», «Κάλενταρ Κιόσκ», 21 Ιουλίου 1832 ) είναι γραπτή συμφωνία που συνήφθη για τον τελικό διακανονισμό μεταξύ της Ελλάδας και της Οθωμανικής Αυτοκρατορίας και με την οποία η δεύτερη αποδεχόταν τη δημιουργία ανεξάρτητου ελληνικού κράτους με συγκεκριμένη οριοθεσία, ως αποτέλεσμα του ένοπλου ελληνικού αγώνα της ανεξαρτησίας των ετών 1821 – 1829, που είχε προηγηθεί.
== Τι προηγήθηκε == Η Ελλάδα είχε ήδη πετύχει την υπογραφή διαφόρων διεθνών συνθηκών, με τις οποίες αποκτούσε κρατική υπόσταση. Πρώτη από αυτές, δια της οποίας είχε καταστεί αυτόνομη υπό την επικυριαρχία του Σουλτάνου, ήταν το δεύτερο Πρωτόκολλο του Λονδίνου (Νοέμβριος 1828), η οποία προέβλεπε σύνορα έως και τον Ισθμό της Κορίνθου, περιλαμβανομένων της Πελοποννήσου, των παρακείμενων νησιών του Σαρωνικού και των Κυκλάδων. Ακολούθησε το τρίτο Πρωτόκολλο του Λονδίνου (Μάρτιος 1829), όπου τα σύνορα προβλέπονταν να επεκταθούν έως την οριοθετική γραμμή Παγασητικού – Αμβρακικού με ενσωμάτωση ολόκληρης της Στερεάς και το τέταρτο Πρωτόκολλο του Λονδίνου (Φεβρουάριος 1830), όταν η συνοριακή γραμμή συμφωνήθηκε στο μέσο της κοίτης των ποταμών Αχελώου και Σπερχειού, στην ελληνική δε επικράτεια εντάσσονταν οι Σποράδες και η Αμοργός.
Τελικός Διακανονισμός
Έπειτα από διαπραγματεύσεις περίπου έξι μηνών, τον Ιούλιο του 1832, υπογράφτηκε στην Πόλη ο τελικός διακανονισμός με τον οποίο η Οθωμανική Αυτοκρατορία αποδέχτηκε απο κοινού μαζί με τις τρεις «εγγυήτριες δυνάμεις» (Αγγλία, Γαλλία και Ρωσία) και αναγνώρισε την ανεξαρτησία της Ελλάδας, αλλά και τη γραμμή συνόρων Παγασητικού – Αμβρακικού.
Τι ακολούθησε
Με το 6ο και τελευταίο Πρωτόκολλο του Λονδίνου (Αύγουστος 1832) η περιοχή της Λαμίας (τότε «Ζητούνι»), την οποία διεκδικούσε η Τουρκία καθώς δεν είχε ελευθερωθεί από ελληνικά όπλα, επιδικάσθηκε στην Ελλάδα. Παράλληλα, οι τρεις εγγυήτριες χώρες εξέδωσαν διακήρυξη δια της οποίας ανακοινώθηκε η "αποπεράτωση του ελληνικού ζητήματος". Το Σεπτέμβριο έως και Νοέμβριο του ιδίου έτους, μια επιτροπή οριοθετών χάραξε τα τελικά και οριστικά έως τότε, σύνορα των δυο κρατών. Το ανεξάρτητο ελληνικό βασίλειο, το Φεβρουάριο του 1833, με την έλευση του Όθωνα, εκτεινόταν σε 47.516 τετραγωνικά χιλιόμετρα (περιλαμβανομένης και της Εύβοιας) και αριθμούσε 750.000 κατοίκους.
Παραπομπές
Κατηγορία:Διπλωματία Κατηγορία:Συνθήκες της Ελλάδας Κατηγορία:Συνθήκες της Οθωμανικής Αυτοκρατορίας
Στάση του Νικηφόρου Φωκά
Η Στάση του Νικηφόρου Φωκά έγινε το 963 στην Βυζαντινή Αυτοκρατορία. Ο Νικηφόρος Φωκάς ήταν στρατηγός και δομέστικος των σχολών της Ανατολής όταν σαν διοικητής του στρατού βρισκόταν στην Καισάρεια, ή την Τζαμανδό, έμαθε τον θάνατο του αυτοκράτορα Ρωμανού Β΄.
Ο Φωκάς μαθαίνοντας τον θάνατο του Ρωμανού και γνωρίζοντας ότι οι δύο διάδοχοι ήταν ανήλικοι ανακηρύχθηκε από τον στρατό αυτοκράτορας και πήγε στην Κωνσταντινούπολη. Ο Φωκάς παντρεύτηκε έπειτα την χήρα του Ρωμανού Θεοφανώ παραγκωνίζοντας τον παρακοιμώμενο Ιωσήφ Βρίγγα και καταργώντας την αντιβασιλεία μένοντας μόνος αυτοκράτορας.
Ο Βρίγγας προσπάθησε να κάνει συνωμοσία, χωρίς να τα καταφέρει, εναντίον του Φωκά επειδή τον βόλευε η αντιβασιλεία και είχε μεγάλη δύναμη και επιρροή. Έπειτα έκανε και Στάση συλλαμβάνοντας μέλη της οικογένειας των Φωκάδων η οποία κατεστάλει από τον Βασίλειο Λεκαπηνό.
Παραπομπές
Κατηγορία:Εξεγέρσεις στη Βυζαντινή Αυτοκρατορία
Κατάλογος νομαρχών Φλώρινας
Ο Νομάρχης Φλώρινας ήταν ο διορισμένος (από το 1912 μέχρι το 1994) και εκλεγμένος (από το 1995 μέχρι το 2010) άρχων του Νομού Φλώρινας του ελληνικού κράτους. Στην αρχή καθήκοντα νομάρχη Φλωρίνης ασκούσαν οι Πρόξενοι. Πρώτος νομάρχης ήταν ο Ν. Μαυρουδής, το 1912.
Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί. Ο πρώτος αιρετός νομάρχης της Φλώρινας ήταν ο Τραϊανός Πετκάνης.
Η Νομαρχία Φλώρινας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Φλώρινας.
Ως διάδοχος του νομάρχη μπορεί να θεωρηθεί ο Αντιπεριφερειάρχης Φλώρινας.
Παραπομπές
* Φλωρινας
Ινοκέντιος Ρωμανιώλης
Ο Ινοκέντιος Ρωμανιώλης ήταν Δήμαρχος Αιγίου από το 1854 έως το 1866.
Βιογραφία
Γεννήθηκε το 1805 στην Ανκόνα της Ιταλίας από Ιταλούς γονείς. Συμμετείχε στην μυστική οργάνωση των Καρμπονάρων αλλά κυνηγήθηκε από τους Αυστριακούς. Τελικά κατέφυγε στο Αίγιο, λόγω της φιλίας του με τον Αναστάσιο Λόντο, το 1831. Εκεί άσκησε το ιατρικό επάγγελμα με μεγάλη επιτυχία. Το 1854 εκλέχτηκε δήμαρχος Αιγίου και παρέμεινε μέχρι το 1866, έτος θανάτου του. Στα τελευταία χρόνια της ζωής του έπαθε υποχονδρία, με αποτέλεσμα να τον αναπληρώνει ο γραμματέας του Διομήδης Πολυχρονιάδης. Απέκτησε ένα γιο, τον Παναγιώτη Ρωμανιώλη.
Ρ
Εκλογές στο Περού
Η Δημοκρατία του Περού είναι προεδρική.Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική μέχρι την ηλικία των 70 ετών. Το 2006 ψήφισαν για πρώτη φορά και μέλη των Ενόπλων Δυνάμεων και της αστυνομίας.
Εκλογές διεξάγονται για πρόεδρο και για κοινοβούλιο. Ο πρόεδρος εκλέγεται από το λαό για πενταετή θητεία. Το Κογκρέσο (Congreso) αριθμεί 130 μέλη, τα οποία εκλέγονται για πενταετή θητεία αναλογικά.
2016
Οι πιο πρόσφατες εκλογές ολοκληρώθηκαν στις 5 Ιουνίου 2016 με τον δεύτερο και τελικό γύρο. Πρόεδρος εξελέγη σε έναν αμφίρροπο γύρο ο οικονομολόγος Πέδρο Πάμπλο Κουτσίνσκι επικρατώντας της Κέικο Φουχιμόρι. Η Λαϊκή Δύναμη κέρδισε σαρωτική νίκη στις βουλευτικές εκλογές, κερδίζοντας 73 έδρες από τις συνολικά 130 στο Κογκρέσο.
2011
Στις βουλευτικές εκλογές, που διεξήχθησαν στις 10 Απριλίου 2011, εξελέγησαν τα 130 μέλη του Κογκρέσου και επιπλέον 5 Περουβιανά μέλη στο Κοινοβούλιο των Άνδεων. thumb|right|Η κατανομή των εδρών στο Κογκρέσο του Περού το 2011. Κογκρέσο και Περουβιανά μέλη του Κοινοβουλίου των Άνδεων, 10 Απριλίου 2011 !style="background-color:#E9E9E9" align=left valign=center rowspan=2|Κόμματα !style="background-color:#E9E9E9" align=left valign=center colspan=3|Κογκρέσο !style="background-color:#E9E9E9" align=left valign=center colspan=3|Κοινοβούλιο των Άνδεων !style="background-color:#E9E9E9" align=right|Ψήφοι !style="background-color:#E9E9E9" align=right|% (έγκυρα) !style="background-color:#E9E9E9" align=right|Έδρες !style="background-color:#E9E9E9" align=right|Ψήφοι !style="background-color:#E9E9E9" align=right|% (έγκυρα) !style="background-color:#E9E9E9" align=right|Έδρες
- για τις εκλογές του Κοινοβουλίου των Άνδεων
1865
Στο πρώτο δημοψήφισμα στη χώρα, στις 28 Νοεμβρίου 1865, οι ψηφοφόροι ενέκριναν ως προσωρινό πρόεδρο τον στρατιωτικό Μαριάνο Ιγνάσιο Πράδο, ο οποίος είχε καταλάβει την εξουσία με στρατιωτικό πραξικόπημα τον Απρίλιο του 1865.
1919
Στις 25 Αυγούστου 1919 οι πολίτες υπερψήφισαν ένα σύνταγμα σε δημοψήφισμα. Το νέο σύνταγμα εγκρίθηκε ομόφωνα από το Κογκρέσο στις 27 Δεκεμβρίου 1919.
1939
Σε επόμενο δημοψήφισμα, στις 18 Ιουνίου 1939, το 88% των ψηφοφόρων τάχθηκαν υπέρ των συνταγματικών αλλαγών. Μεταξύ άλλων, περιελάμβαναν την καθιέρωση εξάχρονης θητείας για τον Πρόεδρο και το Κογκρέσο.
1993
Οι πολίτες υπερψήφισαν σε δημοψήφισμα στις 31 Οκτωβρίου 1993 το νέο σύνταγμα, με το οποίο οι θητείες του προέδρου μειώνονται σε δύο τετραετίες και συστάθηκε ένα μονοθάλαμο (με ένα σώμα) Κογκρέσο. Το νέο σύνταγμα τέθηκε σε ισχύ στις 29 Δεκεμβρίου 1993.
2010
Σε δημοψήφισμα στις 3 Οκτωβρίου 2010 το 66% των ψηφισάντων ήταν θετικό στην επιστροφή χρημάτων στους δικαιούχους από το FONAVI (Κρατικό Ταμείο).
2018
Το επόμενο συνταγματικό δημοψήφισμα που προτάθηκε από τον πρόεδρο Μαρτίν Βισκάρα, έγινε στις 9 Δεκεμβρίου 2018, ταυτόχρονα με τις εκλογές για κυβερνήτες. Το εκλογικό σώμα ενέκρινε τις τρεις από τις συνολικά 4 προτάσεις, απορρίπτοντας σε ποσοστό 90,5% την πρόταση για σύσταση ενός Κογκρέσου με δύο σώματα.
Παραπομπές
*
Πάτρικ Γουάιτ
Έργα
Μυθιστορήματα
Συλλογές διηγημάτων
Ποίηση
Θεατρικά
Screenplay
Αυτοβιογραφία
Μεταφράσεις στα ελληνικά
Πηγή:
Εξωτερικοί σύνδεσμοι
Κατηγορία:Αυστραλοί συγγραφείς Κατηγορία:Βραβευμένοι με Νόμπελ Λογοτεχνίας Κατηγορία:Αυστραλοί νομπελίστες
Εξπρεσιονιστική αρχιτεκτονική
Ορισμός
Ο όρος εξπρεσιονισμός πρωτοχρησιμοποιήθηκε από ένα Γάλλο ζωγράφο τον Julien Auguste Hervé το 1901 ο οποίος εξέθεσε 8 πίνακες στο Salon des Indépendants στο Παρίσι στους οποίου έδωσε τίτλο «εξπρεσιονισμοί» («expressionismes»). Στη συνέχεια ο όρος αυτός επανεμφανίστηκε στη Γερμανία, αναφερόμενος και πάλι σε πίνακες. Μετά το 1910 ο όρος άρχισε να χρησιμοποιείται ευρέως και σταδιακά εξαπλώθηκε από τη ζωγραφική στη λογοτεχνία, στο θέατρο, στη μουσική αλλά και στην αρχιτεκτονική. Ένας ορισμός που έδωσε ο Edschmid για τον εξπρεσιονισμό στην αρχιτεκτονική είναι ο εξής: «Ένα σπίτι δεν είναι πια μόνο ένα θέμα για έναν καλλιτέχνη, αποτελούμενο από πέτρα, άσχημο ή όμορφο, πρέπει να ειδωθεί έως ότου η πραγματική του μορφή να αναγνωρισθεί, μέχρι να απελευθερωθεί από τα δεσμά μιας ψευδούς πραγματικότητας, μέχρι οτιδήποτε είναι λανθάνον σε αυτό, να εκφραστεί». Οι ρίζες της εξπρεσιονιστικής αρχιτεκτονικής εντοπίζονται κυρίως σε δυο κινήματα του 19ου αιώνα, του Εθνικού Ρομαντισμού (Νational Romantisicm) και της Αρ Νουβώ (Art Nouveau). Οι φόρμες του εξπρεσιονισμού περιέχουν το στοιχείο της υπερβολής, στυλιζαρισμένο και μνημειακό χαρακτήρα, οργανικές μορφές καθώς και το γνώρισμα ότι δινόταν έμφαση εξίσου στην εσωτερική και στην εξωτερική διακόσμηση πράγμα που ενδεχομένως ενισχύθηκε από την μαζική παραγωγή υλικών κατασκευής( τούβλο, ατσάλι και κυρίως γυαλί).
Ιστορικό Πλαίσιο
Η μεταπολεμική ατμόσφαιρα που επικρατούσε στη Γερμανία εκείνη την περίοδο (μετά τον Α΄ Παγκόσμιο Πόλεμο) και η απελπισία των ανθρώπων, τους ώθησε να ψάξουν μια μορφή τέχνης πιο βαθιά συναισθηματικά και με περισσότερη έντονη την προσωπική έκφραση. Σημαντική επιρροή σε αυτήν την αναζήτηση είχαν οι απόψεις ορισμένων επιφανών προσωπικοτήτων. Των Φρίντριχ Νίτσε και Σαίρεν Κίρκεγκωρ στη φιλοσοφία, των Φωβιστών και του Έντβαρτ Μουνκ στη ζωγραφική και στην αρχιτεκτονική το κίνημα του εθνικού ρομαντισμού και της Αρ Νουβώ.
Παραδείγματα
Κατά την μεταπολεμική περίοδο στο Βερολίνο συνυπάρχει τόσο η παλαιότερη όσο και και η νεότερη γενιά αρχιτεκτόνων του κινήματος του εξπρεσιονισμού. σε αυτούς περιλαμβάνονται οι: Hans Poelzig (Grosses Schauspielhaus, Βερολίνο 1919), Μπρούνο Τάουτ (γυάλινο περίπτερο, Κολωνία 1914), Έριχ Μέντελσον (πύργος του Αϊνστάιν, Πότσδαμ 1919), Βάλτερ Γκρόπιους (κτήριο του Μπάουχαους, Ντεσσάου 1932) και Μις φαν ντε Ρόε (περίπτερο της Βαρκελώνης, Βαρκελώνη 1929). Έξω από τη Γερμανία εμφανίζεται η «σχολή του Άμστερνταμ» της οποίας οι ιδέες είναι συγγενικές με αυτές του εξπρεσιονισμού και κύριος εκπρόσωπος της είναι ο Ρούντολφ Στάινερ (Γκαιτεάνουμ I, Ντόρναχ 1913 και Γκαιτεάνουμ II, Ντόρναχ 1928). Γεγονότα ιδιαίτερης σημασίας για τον εξπρεσιονισμό είναι η Werkbund Exhibition η οποία πραγματοποιήθηκε στην Κολωνία το 1914 και η λειτουργία του Grosses Schauspielhaus που έκανε το θέατρο προσιτό και στα χαμηλότερα κοινωνικά στρώματα.
Internet Explorer 9
Ο Windows Internet Explorer 9 (συντομογραφία IE9) είναι η έκδοση του προγράμματος περιήγησης διαδικτύου Internet Explorer της Microsoft. Κυκλοφόρησε στις 14 Μαρτίου του 2011. Ο Internet Explorer 9 υποστηρίζει στοιχεία CSS 3, χρωματικών προφίλ ICC έκδοσης 2 ή 4 μέσω του Windows Color System, ενώ διαχειρίζεται καλύτερα τον μηχανισμό JavaScript. Διαφέρει από τις προηγούμενες εκδόσεις, καθώς χρησιμοποιεί πόρους της κάρτας γραφικών με τη χρήση του Direct2D για την απεικόνιση των ιστοσελίδων, του DirectWrite για κείμενο, του Media Foundation για βίντεο, του Windows Imaging Component για εικόνες και του XPS για καλύτερη ποιότητα εκτύπωσης. Ο IE9 υποστηρίζει επίσης βίντεο HTML5 και προσθήκη ετικετών ήχου και Web Open Font Format. Η Microsoft κυκλοφόρησε τον IE9 ως λογισμικό που δεν περιλαμβάνεται σε καμία έκδοση των Windows ως προεγκατεστημένο.
Οι απαιτήσεις συστήματος για τον IE9 είναι Windows 7, Windows Server 2008 R2, Windows Vista ή Windows Server 2008 (με Service Pack 2, Ενημέρωση πλατφόρμας για Windows Vista, Windows Server 2008 και IE8), ενώ τα Windows XP δεν υποστηρίζονται. Το πρόγραμμα διατίθεται σε εκδόσεις 32-bit και 64-bit.
Ανάπτυξη
Η ανάπτυξη του IE9 ξεκίνησε αμέσως μετά την κυκλοφορία του IE8. Τότε, η Microsoft άρχισε να συλλέγει πληροφορίες και συμβουλές για την επόμενη έκδοση του προγράμματος μέσω του Microsoft Connect. Από τότε, η ομάδα του IE έδινε έμφαση στη βελτίωση της υποστήριξης του HTML5, του CSS3, του SVG, του XHTML και την εμφάνιση του περιβάλλοντος χρήστη με τη φιλοσοφία ενός «καθαρού και νέου σχεδιασμού».
Η Microsoft παρουσίασε για πρώτη φορά τον IE9 στο PDC 2009 και έδωσε έμφαση κυρίως στην εκμετάλλευση του υλικού του υπολογιστή από το πρόγραμμα μέσα του μηχανισμού DirectX για τη βελτίωση της απόδοσης των εφαρμογών web και της εμφάνισης των γραμματοσειρών.
Αργότερα, η Microsoft ανακοίνωσε ότι η ομάδα του προγράμματος έγινε μέλος του W3C SVG Working Group, γεγονός που της επέτρεψε να προσθέσει στο πρόγραμμα μηχανισμό υποστήριξης γραφικών SVG. Η ενέργεια αυτή έγινε πραγματικότητα στο MIX 10, όπου παρουσιάστηκε ο συγκεκριμένος μηχανισμός SVG μαζί με βελτιωμένη υποστήριξη του προτύπου HTML5. Ταυτόχρονα, παρουσιάστηκε ο νέος μηχανισμός JScript του προγράμματος με την κωδική ονομασία Chakra, που ενσωματώνει τον μηχανισμό JScript στον πυρήνα του προγράμματος
Στο συνέδριο MIX 10 κυκλοφόρησε η πρώτη προεπισκόπηση πλατφόρμας (platform preview) του IE9, που υποστήριζε CSS3 και SVG, έναν νέο μηχανισμό JScript με το όνομα Chakra, ενώ το πρόγραμμα πετύχαινε το τεστ Acid3 σε ποσοστό 55/100, σκορ που έφτανε μέχρι 20/100 στον IE8. Στις 5 Μαΐου του 2010 κυκλοφόρησε η δεύτερη προεπισκόπηση πλατφόρμας του προγράμματος, στην οποία το σκορ έφτανε το 68/100, ενώ βελτιώθηκε η απόδοση του προγράμματος στην εμφάνιση των ιστοσελίδων. Στις 23 Ιουνίου του 2010 κυκλοφόρησε η Τρίτη προεπισκόπηση πλατφόρμας, που έφτανε σε σκορ του Acid3 το 83/100 και παρουσιάστηκε ένας γρηγορότερος μηχανισμός JScript. Στην έκδοση αυτή περιλαμβανόταν υποστήριξη ήχου και βίντεο HTML5, δυνατότητα προσθήκης ετικετών σε στοιχεία μηχανισμού και το WOFF. Στις 4 Αυγούστου του 2010 κυκλοφόρησε η τέταρτη προεπισκόπηση πλατφόρμας, στην οποία το σκορ του Acid3 έφτανε το 95/100, μαζί με έναν γρηγορότερο μηχανισμό JScript. Στις 15 Σεπτεμβρίου του 2010 κυκλοφόρησε η beta έκδοση του IE9 (όπου εμφανίστηκε για πρώτη φορά το νέο περιβάλλον χρήστη) μαζί με την πέμπτη προεπισκόπηση πλατφόρμας. Σε αντίθεση με τις προεπισκοπήσεις, η beta έκδοση αντικαθιστούσε προηγούμενες εκδόσεις του Internet Explorer με την εγκατάστασή της. Η έκτη προεπισκόπηση πλατφόρμας του IE9 κυκλοφόρησε στις 28 Οκτωβρίου του 2010, που υποστήριζε δισδιάστατο CSS3 και περισσότερα στοιχεία HTML5, ενώ ακολούθησε η έβδομη προεπισκόπηση πλατφόρμας στις 17 Νοεμβρίου του 2010, με περισσότερο βελτιωμένη απόδοση του JScript.
Στις 23 Νοεμβρίου του 2010 κυκλοφόρησαν δύο ενημερώσεις του IE9 Beta, η KB2448827, που βελτίωνε την αξιοπιστία και τη σταθερότητα του του προγράμματος, και η KB2452648, που διόρθωνε ένα πρόβλημα με τη σύνδεση στο πλαίσιο διαλόγου αποστολής σχολίων. Την ίδια ημέρα, η δομή 9.0.8027.6000 του προγράμματος, που βασιζόταν στην έβδομη προεπισκόπηση, διέρευσε στο διαδίκτυο. Στις 10 Φεβρουαρίου του 2011 κυκλοφόρησε η έκδοση release candidate του IE9, μαζί με την όγδοη προεπισκόπηση πλατφόρμας, στην οποία βελτιώθηκε η απόδοση, προστέθηκε χαρακτηριστικό αποτροπής εντοπισμού, έγιναν μικρές αλλαγές στο περιβάλλον χρήστη και προστέθηκε υποστήριξη για περισσότερα πρότυπα web.
Οι προεπισκοπήσεις δεν ήταν πλήρεις εκδόσεις του IE9, καθώς αφορούσαν τη δοκιμή και μόνο του μηχανισμού Trident και προορίζονταν για προγραμματιστές και επαγγελματίες πληροφορικής, ώστε να βελτιώσουν την εμφάνιση και τη συμβατότητα των ιστοσελίδων τους βάσει του μηχανισμού αυτού. Η Microsoft ενημέρωνε τις προεπισκοπήσεις αυτές περίπου κάθε μήνα.
Η τελική έκδοση του Internet Explorer 9 κυκλοφόρησε στις 14 Μαρτίου του 2011 κατά τη διάρκεια του μουσικού και κινηματογραφικού φεστιβάλ South by Southwest (SXSW) στο Όστιν του Τέξας.
Περιβάλλον χρήστη
Ο IE9 περιέχει σημαντικές αλλαγές στο περιβάλλον εργασίας χρήστη σε σχέση με τις προηγούμενες εκδόσεις. Σε αυτές περιλαμβάνονται:
Μηχανισμός JScript
Ο IE9 περιλαμβάνει έναν γρηγορότερο μηχανισμό Jscript από αυτόν τουIE8 με την ονομασία Chakra. Ο μηχανισμός αυτός λειτουργεί σε ξεχωριστό επίπεδο για τη διαχείριση των στοιχείων JavaScript. Με τον τρόπο αυτό ο οι ιστοσελίδες αποδίδουν γρηγορότερα, καθώς ο IE9 δημιουργεί τον κώδικα χωρίς τις παρεμβολές άλλων στοιχείων. Με τη «δυική» αυτή λειτουργία, το πρόγραμμα μπορεί να εκμεταλλευτεί υπολογιστές πολλών πυρήνων επεξεργαστή.
ECMAScript
Ο μηχανισμός JScript Chakra βελτιώνει την υποστήριξη του ECMA-262: Η γλώσσα κωδικοποίησης ECMAScript περιλαμβάνει νέα χαρακτηριστικά για την πέμπτη έκδοση του ECMA-262 (συντομογραφία: ES5).
DOM
Στις βελτιώσεις του DOM περιλαμβάνονται:
CSS
Οι βελτιώσεις του CSS περιλαμβάνουν υποστήριξη τμημάτων του κώδικα εγγραφής:
Πολυμέσα HTML5
Ο IE9 υποστηρίζει προσθήκη ετικετών ήχου και βίντεο HTML5.
Οι ετικέτες ήχου υποστηρίζουν τις μορφές αρχείων MP3 και AAC, ενώ η ετικέτω βίντεο υποστηρίζει εγγενώς τη μορφή H.264/MPEG-4 AVC. Για την αναπαραγωγή άλλων μορφών βίντεο, όπως του WebM, θα χρειαστούν προσθήκες τρίτων κατασκευαστών.
Σχεδίαση HTML5
Ο IE9 υποστηρίζει το πρότυπο HTML5.
Υποστήριξη HTML5 με SVG
Από την πρώτη κιόλας προεπισκόπηση πλατφόρμας του προγράμματος υποστηρίζονται :
Τα στοιχεία SVG υποστηρίζονται πλήρως από την πρώτη προεπισκόπηση πλατφόρμας. Τα στοιχεία αυτά ανταποκρίνονται στο πρότυπο SVGDOM και μπορούν να κωδικοποιηθούν με μορφή CSS.
Η τελική έκδοση του προγράμματος θα υποστηρίζει επίσης:
Γραμματοσειρές
Ο Internet Explorer ήταν το πρώτο πρόγραμμα περιήγησης διαδικτύου που υποστήριξε γραμματοσειρές web μέσω του κώδικα, αλλά μόνο της μορφής Embedded Open Type (EOT) και δεν υποστήριζε τμήματα γραμματοσειρών του CSS3. Ο IE9 ολοκλήρωσε τη συγκεκριμένη υποστήριξη με την προσθήκη του WOFF.
Προστασία από κακόβουλο λογισμικό
Στα τέλη του 2010 δημοσιεύτηκαν τα αποτελέσματα του τεστ προστασίας των προγραμμάτων περιήγησης διαδικτύου από κακόβουλο λογισμικό από τα εργαστήρια NSS με τη χορηγία της Microsoft. Η έρευνα έλεγχε τη δυνατότητα κάθε προγράμματος να αποτρέπει την εμφάνιση συνδέσμων σε κακόβουλα περιβάλλοντα στους χρήστες που χρησιμοποιούσαν ιστοσελίδες κοινωνικής δικτύωσης και να λάβουν τέτοιου είδους λογισμικό. Δεν εξετάστηκε η ικανότητα των προγραμμάτων να αποκλείουν τις ιστοσελίδες που περιέχουν κακόβουλο λογισμικό.
Σύμφωνα με τα εργαστήρια NSS, ο Internet Explorer 9 απέκλεισε το 99% των τοποθεσιών αυτών, πράγμα που ο Internet Explorer 8 είχε κατορθώσει σε ποσοστό 90%. Η ίδια έρευνα έδειξε ότι ο Chrome 6, ο Firefox 3.6 και ο Safari 5, που βασίζονται στην Υπηρεσία Ασφαλούς Περιήγησης της Google, απέκλεισαν το 6%, 19% και 11% των τοποθεσιών αντίστοιχα, ενώ ο Opera δεν απέκλεισε καμία.
Οι δημιουργοί των άλλων προγραμμάτων περιήγησης διαδικτύου άσκησαν αρνητική κριτική στο τεστ, δίνοντας έμφαση στη διαφάνεια επιλογής των τοποθεσιών, ενώ οι δημιουργοί του Opera ανέφεραν ότι οι κακόβουλες τοποθεσίες είναι ένα μόνο μέρος του μη ασφαλούς διαδικτύου.
Συμβολοσειρά αντιπροσώπου χρήστη
Λόγω των τεχνικών βελτιώσεων, η ομάδα ανάπτυξης του IE αποφάσισε να αλλάξει τη συμβολοσειρά του αντιπροσώπου χρήστη. Το στοιχείο κώδικα  άλλαξε σε   για να ταυτιστεί με τις συμβολοσειρές άλλων προγραμμάτων και για να αποδειχθεί ότι ο IE9 είναι πιο λειτουργικός από προηγούμενες εκδόσεις του προγράμματος. Ο κώδικας  άλλαξε σε. Σε αντίθεση με τις προηγούμενες εκδόσεις, ο IE9 δεν στέλνει κανένα στοιχείο αναγνώρισης .NET στους διακομιστές, εκτός και αν χρησιμοποιείται η προβολή συμβατότητας (για να εμφανίσει τις ιστοσελίδες όπως ακριβώς θα έκανε ο IE7).
Επεκτασιμότητα
Στον IE9 οι μηχανισμοί επεκτασιμότητας για τα στοιχεία βοηθού προγράμματος περιήγησης (BHO) και τις γραμμές εργαλείων παραμένουν ίδια. Όταν δεν φορτώνεται BHO ή γραμμή εργαλείων, ελαττώνεται ο χρόνος ανοίγματος της εφαρμογής, αλλά ελαχιστοποιείται η δυνατότητα των προγραμματιστών να βελτιώσουν την εμπειρία χρήστη μέσω αυτών των μηχανισμών.
Release Candidate
Το μερίδιο αγοράς του Internet Explorer διακυμάνθηκε στο 56% τον Ιανουάριο του 2011, ενώ στο περιοδικό The Register ο Tim Anderson είπε ότι ο IE9 ήταν η απάντηση της Microsoft στη γενικότερη πτώση του μεριδίου αγοράς του προγράμματος.
Από την άλλη, το περιοδικό Computing παρατήρησε πως το πρόγραμμα διαθέτει «σωρεία βελτιώσεων». Τόνισε ότι ο IE9 RC ξεπέρασε τα προγράμματα Firefox, Safari, Chrome και Opera στην αξιολόγηση της Futuremark.
Τέλος, οι απόψεις του Michael Muchmore στο PC Magazine ήταν ιδιαίτερα θετικές, καθώς τόνισε την αξία των λειτουργιών InPrivate και προστασίας από τον εντοπισμό. Επισήμανε επίσης την υπεροχή του προγράμματος έναντι των ανταγωνιστών του. Βέβαια, ανέφερε ότι βρήκε ελάχιστες διαφορές στην απόδοση του Chrome και του IE και ότι η έκδοση release candidate δεν είναι συμβατή με ορισμένες τοποθεσίες.
Τελική έκδοση
Κατά την πρώτη μέρα κυκλοφορίας της τελικής του έκδοσης, ο Internet Explorer 9 λήφθηκε περίπου 2,35 εκατομμύρια φορές.
Τον Μάρτιο του 2011 ο Adrian Kingsley-Hughes, με βάση ορισμένα τεστ απόδοσης που έκανε το ZDNet, συμπέρανε ότι ο Chrome 10, ο Internet Explorer 9 (32-bit) και ο Firefox 4 Release candidate «απέδειξαν ότι η Microsoft είχε κάνει σκληρή δουλειά πάνω στον IE, μετατρέποντας το πρόγραμμα από πολύ αργό σε πολύ γρήγορο. Συμπερασματικά, δε θεωρώ απαραίτητο να γίνεται πια λόγος για την απόδοση του JavaScript, και συγκεκριμένα με βάση πραγματικά δεδομένα είναι δύσκολο να βρει κανείς διαφορές μεταξύ των προγραμμάτων περιήγησης».
Έκδοση για κινητά τηλέφωνα
Τον Φεβρουάριο του 2011 στο Mobile World Congress ο Στηβ Μπάλμερ ανακοίνωσε μία σημαντική ενημέρωση του Windows Phone 7 για τα τέλη του 2011, που θα περιλαμβάνει μια έκδοση του Internet Explorer 9 για κινητά τηλέφωνα και που θα υποστηρίζει τα ίδια πρότυπα web (π.χ. HTML5) και χρήση του υλικού για προβολή γραφικών, όπως ακριβώς στην έκδοση για επιτραπέζιους υπολογιστές. Η Microsoft παρουσίασε τη δυνατότητα χρήσης υλικού για την προβολή των ιστοσελίδων με τη χρήση μιας επίδειξης κινούμενων ψαριών, κάνοντας σύγκριση της απόδοσης της συγκεκριμένης έκδοσης με την αντίστοιχη απόδοση του iOS 4.2.1 Νοεμβρίου 2010 του Safari στο iPhone 4.
Λυκική γλώσσα
thumb|Η στήλη της Ξάνθου με λυκιακές επιγραφές Η λυκική γλώσσα (𐊗𐊕𐊐𐊎𐊆𐊍𐊆 Trm̃mili) ήταν η γλώσσα των αρχαίων Λυκίων της περιοχής γνωστής ως Λυκία στην Ανατολία (σημερινή Τουρκία), κατά την εποχή του σιδήρου. Σήμερα είναι νεκρή γλώσσα, αντικαταστάθηκε από την αρχαία ελληνική γλώσσα κατά τον εξελληνισμό της Ανατολίας.
Περιοχή
Η Λυκία κάλυπτε την περιοχή που βρίσκεται μεταξύ των σύγχρονων πόλεων της Αττάλειας και της Μάκρης στη νότια Τουρκία, ειδικά του απόκρημνου ακρωτηρίου μεταξύ του κόλπου της Μάκρης και του κόλπου της Αττάλειας. Οι Λούκκα, όπως αναφέρθηκαν στις αρχαίες αιγυπτιακές πηγές, οι οποίες τους αναφέρουν μεταξύ των λαών της θάλασσας, πιθανότατα κατοικούσαν επίσης στην περιοχή Λυκαονία, η οποία βρίσκεται κατά μήκος της επόμενου απόκρημνου ακρωτηρίου στα ανατολικά, επίσης ορεινή, μεταξύ των σύγχρονων πόλεων της Αττάλειας και της Μερσίνης.
Ταξινόμηση
Από τις λουβικές γλώσσες, μόνο η γονική λουβική γλώσσα πιστοποιείται πριν από το 1000 π.Χ., οπότε είναι άγνωστο πότε οι διάλεκτοι της κλασσικής εποχής διαφοροποιήθηκαν. Το αν ο λαός των Λούκκα κατοικούσε πάντα στη νότια Ανατολία ή αν μιλούσε πάντα λουβικά είναι διαφορετικά θέματα.
Η λυκική είναι γνωστή από μερικές αρκετά εκτενείς επιγραφές. Από αυτές, οι μελετητές έχουν εντοπίσει τουλάχιστον δύο διαλέκτους. Η μία θεωρείται η πρότυπη λυκική, που ονομάζεται επίσης Λυκιακή Α´· η άλλη, η οποία πιστοποιείται στην πλευρά Δ της στήλης της Ξάνθου, ονομάζεται Λυκική Β´ ή Μιλυακή, χωρισμένη από τις γραμματικές ιδιαιτερότητές της. Η λυκιακή είχε το δικό της αλφάβητο, το οποίο ήταν στενά συνδεδεμένο με το ελληνικό αλφάβητο, αλλά περιελάμβανε τουλάχιστον έναν χαρακτήρα δανεισμένο από την Καρική καθώς και χαρακτήρες κατάλληλους για τη γλώσσα. Οι λέξεις χωρίζονταν συχνά με δύο τελείες.
Η λυκική εξαφανίστηκε κάπου στις αρχές του 1ου αιώνα π.Χ. και αντικαταστάθηκε από την αρχαία ελληνική γλώσσα.
Δείτε επίσης
Κατηγορία:Λυκία
Τρίο (ταινία)
Το Τρίο είναι γερμανική ταινία του 2010 σε σκηνοθεσία και σενάριο του Τομ Τίκβερ.
Υπόθεση
Ο Σίμον και η Χάνα είναι εδώ και πολλά χρόνια ένα ευτυχισμένο ζευγάρι. Τα πράγματα αλλάζουν όταν ερωτεύονται ταυτόχρονα τον ίδιο άντρα, τον Άνταμ. Η κατάσταση, όμως, περιπλέκεται περισσότερο όταν μαθαίνουν την αλήθεια και όταν η Χάνα τους ανακοινώνει πως είναι έγκυος.
Παραπομπές
Κατηγορία:Γερμανικές ταινίες Κατηγορία:Γερμανικές ταινίες συσχετιζόμενες με ΛΟΑΤ Κατηγορία:Ταινίες του 2010 Κατηγορία:Γερμανόφωνες ταινίες Κατηγορία:Ταινίες σε σκηνοθεσία Τομ Τίκβερ
Οικογένεια Βούρτζη
Η Οικογένεια Βούρτζη ήταν Βυζαντινή οικογένεια που μέλη της αναδείχτηκαν σε αξιώματα κατά τον 10ο και 11ο αιώνα. Η καταγωγής ήταν είτε Αρμενική είτε Αραβική και όταν τα εδάφη που έμεναν κατακτήθηκαν από την αυτοκρατορία ανέλαβαν αξιώματα σε αυτήν. Την εποχή αυτή έμεναν στην Αντιόχεια του Ορόντη, είχαν κάνει μέσω γάμου συγγενικούς δεσμούς με την Οικογένεια Μελισσηνών και την Οικογένεια Σκληρού.
Γνωστά μέλη της οικογένειας ήταν οι :
Βουρτζη
Έρνο Γκόλντφινγκερ
Ο Έρνο Γκόλντφινγκερ (ουγγρικά: Ernő Goldfinger, 11 Σεπτεμβρίου 1902 – 15 Νοεμβρίου 1987) ήταν Ούγγρος αρχιτέκτονας και σχεδιαστής επίπλων, που δραστηριοποιήθηκε στο Ηνωμένο Βασίλειο από το 1930 και έπειτα. Είναι γνωστός για τη συνεισφορά του σε αυτό που καλείται σήμερα Μοντέρνο Κίνημα στην Αρχιτεκτονική (Μοντερνισμός) και τη δημιουργία πύργων κατοικιών. Λόγω της χρήσης του εμφανούς σκυροδέματος και των μεγάλων, επίπεδων όγκων ο Γκόλντφινγκερ θεωρείται ότι ανήκει στο ρεύμα του Μπρουταλισμού. Μερικά από τα έργα του έχουν χαρακτηρηστεί ως διατηρητέα κτίρια.
Τα πρώτα χρόνια
Ο Έρνο Γκόλντφινγκερ γεννήθηκε στη Βουδαπέστη στις 11 Σεπτεμβρίου του 1902. Πέρασε τα πρώτα έξι χρόνια της ζωής του στο Szászrégen της Τρανσυλβανίας. Ο πατέρας του ήταν ένας πλούσιος εβραίος δικηγόρος, κάτοχος μεγάλων δασικών εκτάσεων στην Πολωνία. Η οικογένεια της μητέρας του διεύθυνε επιχειρήσεις με πριονιστήρια και ανεμόμυλους. Έζησε τα πρώτα του χρόνια μέσα σε ένα κόσμο ιππήλατων αμαξών, ατμόπλοιων και ατμομηχανών.
Εκπαίδευση
Η πρώτη γλώσσα που μίλησε ήταν τα γερμανικά αλλά μιλούσε και περιορισμένα ουγγρικά λόγω της αλληλεπίδρασης του με τους εργάτες των οικογενειακών επιχειρήσεων. Το 1908 η οικογένειά του μετακόμισε στη Βουδαπέστη για να λάβουν αυτός και τα δύο του αδέρφια, Τζορτζ και Πολ, καλύτερη εκπαίδευση. Έκανε ιδιαίτερα μαθήματα για να βελτιώσει τα ουγγρικά του ενώ ταυτόχρονα φοιτούσε στο δημοτικό σχολείο. Από το 1912 μέχρι το 1919 φοίτησε στο δημόσιο Γυμνάσιο της Βουδαπέστης, ένα σχολείο στο οποίο φοιτούσε η ελίτ της ουγγρικής πρωτεύουσας. Οι αγγλόφιλοι γονείς του προσέλαβαν επίσης ένα καθηγητή της αγγλικής γλώσσας ο οποίος τον επισκεπτόταν δύο φορές την εβδομάδα. Το 1919 αυτός και η οικογένειά του μεταφέρθηκαν στη Βιέννη, οπού φοίτησε στο Schotten Gymnasium. Την περίοδο αυτή έδειξε μεγάλο πάθος για τα μαθηματικά και το σχέδιο. Παρακολουθούσε μαθήματα σχεδίου δύο φορές την εβδομάδα.
Το 1920 βρέθηκε εσώκλειστος σε ένα ιδιωτικό σχολείο στην Ελβετία οπού παρακολουθούσε όλα τα μαθήματα στη γαλλική γλώσσα.
Πρώτη του επαφή με την αρχιτεκτονική
thumb|Trellick Tower, ένα από τα πιο γνωστά έργα του Γκόλντφινγκερ. Κτίσθηκε στο Βόρειο [[Κένσινγκτον, στο Λονδίνο, το 1972.]] Ο Γκόλντφινγκερ είχε αρχικά εξετάσει το ενδεχόμενο επαγγελματικής σταδιοδρομίας στο τομέα της μηχανικής. Ήταν βαθύτατα επηρεασμένος από τους ήχους και τη δύναμη των μηχανών της οικογενιακής επιχείρησης. Σύντομα όμως επικεντρώθηκε στην αρχιτεκτονική, καθώς κατά τη διάρκεια της αναστήλωσης ενός σπιτιού της οικογένειας, οι Γκόλντφινγκερ προσέλαβαν έναν αρχιτέκτονα, τον Μ. Agoston, ο οποίος στην προσπάθεια του να εντυπωσιάσει τους πελάτες του τους παρουσίασε ένα αντίγραφο του Das Englishe Haus (Το Αγγλικό Σπίτι) του Χέρμαν Μαθέσιους. To βιβλίο αμέσως τράβηξε την προσοχή του Γκόλντφινγκερ, και ήταν αυτό που πυροδότησε το ενδιαφέρον του για την αρχιτεκτονική. Κράτησε τους τόμους αυτούς για όλη του τη ζωή. Η επιρροή που είχε πάνω του είχε τέτοια διάρκεια που ακόμη και το 1965 το πρότεινε ως το θεμελιώδες βιβλίο της Βρετανικής οικιακής αρχιτεκτονικής.
Σπουδές στο Παρίσι
Αυτή την περίοδο ξεκίνησε να αισθάνεται τη γέννηση του μοντέρνου κινήματος. Όταν έπεσε στα χέρια του το βιβλίο του Λε Κορμπυζιέ Προς μία Αρχιτεκτονική, αμφισβήτησε ότι είχε μάθει έως τότε και θέλησε να ακολουθήσει μία νέα πορεία. Με τους συμφοιτητές του, κάλεσαν τον Λε Κορμπυζιέ να διδάξει σε ένα από τα ατελιέ της σχολής. Εκείνος όμως αρνήθηκε, παραπέμποντάς τους στον Ωγκύστ Περρέ. Ο Περρέ, αν και δέχτηκε με χαρά, αντιμετώπισε κάποια προβλήματα στην αναγνώρισή του ως καθηγητή της σχολής. Έτσι δημιούργησε ένα εργαστήριο για τους σπουδαστές το 1924. Ο Περρέ και οι κατασκευές του από οπλισμένο σκυρόδεμα αποτέλεσαν μεγάλη έμπνευση και επιρροή για τον Γκόλντφινγκερ. Το 1928 κατάφερε να τελειώσει τις σπουδές του, αν και τυπικά δεν αποφοίτησε μέχρι το 1932. Κατά τη διάρκεια των ετών που μεσολάβησαν, δεν σταμάτησε να επισκέπτεται το εργαστήρι του Περρέ και να μαθαίνει από αυτόν. Το 1929 συνεργάστηκε με τον Andrással Szivessy. Ασχολήθηκαν κυρίως με την εσωτερική διαμόρφωση χώρων και την κατασκευή επίπλων.
Το 1931 γνώρισε τη Βρετανίδα πλούσια κληρονόμο Ούρσουλα Μπλάκγουελ που βρισκόταν στο Παρίσι για σπουδές ζωγραφικής. Την χρονιά εκείνη σχεδιάζει ένα διαμέρισμα για τον ίδιο στην Rue de la Cité Universitaire και ένα σπίτι για την Ούρσουλα. Το 1933 ολοκληρώνεται το πρώτο του σχέδιο, παντρεύεται την Μπλάκγουελ και αναλαμβάνει το πρώτο του επίσημο έργο, την κατασκευή μιας επέκτασης κατοικίας, το Outlook House, στη μικρή πόλη Λε Τουκέ, που θωρείται ένα από τα πιο κομψά και ακριβά θέρετρα της Γαλλίας.
Στο Ηνωμένο Βασίλειο
Το 1934 αυτός και η σύζυγός του μετακομίζουν στο Λονδίνο. Ξεκινά με κάποια μικρά έργα μέχρι τον πόλεμο. Αντίθετα με πολλούς συναδέλφους του, που εγκαταλείπουν το Λονδίνο τα χρόνια του πολέμου, ο Γκόλντφινγκερ παραμένει, όντας πεπεισμένος πως θα διαδραματίσει σημαντικό ρόλο στη μεταπολεμική ανέγερση κτιρίων. Μετά το πέρας του πολέμου αναλαμβάνει σπουδαία έργα και συμβάλλει αποτελεσματικά σε αυτό που καλούμε σήμερα μοντερνισμό, αφήνοντας με τον τρόπο αυτό το στίγμα του στο Ηνωμένο Βασίλειο. Αντιλαμβανόμενος την ανάγκη για στέγαση πολλών ανθρώπων σε περιορισμένο χώρο οδηγείται στον πρωτοποριακό σχεδιασμό πολυκατοικιών και πύργων κατοικιών με μοναδικά χαρακτηριστικά.
Ο χαρακτήρας του
Ήταν γνωστός ως ένας σοβαρός αρχιτέκτονας, χωρίς αίσθηση του χιούμορ, και με περιβόητη οργή. Υπήρξαν φορές που απέλυσε υπαλλήλους του επειδή θεώρησε ότι αστειεύονταν σε υπερβολικό κατά τη γνώμη του βαθμό. Ακόμη κάποια φορά πέταξε με τη βία έξω από το γραφείο του κάποιους υποψήφιους πελάτες του επειδή προσπάθησαν να του επιβάλουν περιορισμούς στο σχεδιασμό του.
Το επώνυμο του Γκόλντφινγκερ στα αγγλικά σημαίνει "Χρυσοδάκτυλος", και η ομοιότητα με το ομώνυμο μυθιστόρημα του Ίαν Φλέμινγκ είναι κάθε άλλο παρά σύμπτωση. Ο Φλέμινγκ γνώριζε τον ξάδερφο της Μπλάκγουελ, που αντιπαθούσε τον Γκόλντφινγκερ, και μετέφερε τη δυσαρέσκειά του στον Φλέμινγκ κατά τη διάρκεια ενός αγώνα γκολφ. Ο ίδιος ο Φλέμινγκ είχε σχηματίσει κακή γνώμη για τον Γκόλντφινγκερ εξαιτίας της κατεδάφισης βικτωριανών σπιτιών προκειμένου να κτιστούν οι μοντερνιστικές του κατασκευές, και ιδιαίτερα το προσωπικό σπίτι του αρχιτέκτονα στην οδό Γουίλοου. Έτσι αποφάσισε να ονομάσει τον "κακό" του μυθιστορήματος Χρυσοδάκτυλος, από το όνομα του Γκόλντφινγκερ, και κατά τη συνήθειά του να δίνει στους χαρακτήρες των βιβλίων του ονόματα ανθρώπων που ήξερε. Ο Γκόλντφινγκερ απείλησε να μηνύσει τον Φλέμινγκ όταν ανακάλυψε το όνομά του στο μυθιστόρημα, όμως ο συγγραφέας ανταπείλησε να προσθέσει μια σελίδα στο βιβλίο όπου θα άλλαζε το όνομα από Χρυσοδάκτυλος σε κάτι πιο απρεπές, εξηγώντας και τους λόγους στο κοινό. Το ζήτημα διευθετήθηκε όταν συμφωνήθηκε το επώνυμο του "κακού" στο βιβλίο να συνοδεύεται πάντα από το μικρό του όνομα, Auric.
2 Willow Road
thumb|2 Willow Road Σχεδιάστηκε και χτίστηκε το 1938 ως προσωπική του κατοικία. Είναι το μεγαλύτερο κτίσμα συγκροτήματος που στο σύνολό του περιλαμβάνει τρία κτίρια. Το κτίριο στηρίζεται από ένα εξωτερικό σκελετό οπλισμένου σκυροδέματος, ο οποίος αφήνει άπλετο χώρο στο εσωτερικό. Η εξωτερική του πρόσοψη είναι επενδυμένη με κόκκινο τούβλο ενώ στο εσωτερικό του υπάρχει μια κεντρική σπειροειδής σκάλα, κεντρικά στοιχεία της σύνθεσης που φέρεται να έχει επηρεαστεί από τον Άντολφ Λόος. Ο αρχιτέκτονας και η οικογένειά του έζησαν εκεί μέχρι το θάνατό του το 1987. Από το 1955 είναι επισκέψιμο από το κοινό και σήμερα ανήκει στο National Trust, τον οργανισμό διαχείρισης των μνημείων του Ηνωμένου Βασιλείου.
Metro Central Heights
thumb|Metro Central Heights Χτίστηκε το 1960, σχεδιασμένο ως κτίριο υπηρεσιών, και στέγασε αρχικά το Υπουργείο Υγείας. Ο σχεδιασμός κέρδισε τις εντυπώσεις και ευνοήθηκε τόσο από τον υπεύθυνο ανάπτυξης ακινήτων όσο και από το δημοτικό συμβούλιο του Λονδίνου διότι υποσχόταν το μέγιστο ποσοστό αξιοποιήσιμου χώρου και ως εκ τούτου την καλύτερη οικονομική απόδοση για την τοποθεσία. Το ύψος του αγγίζει τα 55 μέτρα. Το αρχικό σχέδιο αποτελούνταν από ένα σύστημα τριών ανεξάρτητων μπλοκ, δύο εφταόροφων και ένα δεκαοκτώ ορόφων, που περιέβαλλαν μία κεντρική πλατεία. Στο σχέδιο αυτό ο Γκόλντφινγκερ πρότεινε τρεις βασικές συνιστώσες της μοντέρνας αρχιτεκτονικής: την κατασκευή, που ήταν το μόνιμο στοιχείο, τις λιγότερο μόνιμες υπηρεσίες και, ως πιο φευγαλέο συστατικό, τις ανθρώπινες ανάγκες.
Balfron Tower
thumb|Balfron Tower Σχεδιάστηκε από τον ίδιο το 1963 για το Συμβούλιο της Κομητείας του Λονδίνου, αλλά χτίστηκε το 1965-1967 από το Greater London Council, το τότε Δημοτικό Συμβούλιο του Λονδίνου. Μαζί με άλλα δυο μπλοκ, επίσης σχεδιασμένα από τον ίδιο, αποτελεί το Brownfield Estate, μέρος του προγράμματος κοινωνικής στέγασης της πόλης του Λονδίνου. Έχει κριθεί διατηρητέος από το 1996 και σήμερα είναι επισκέψιμος κατά την Open House Day. Έχει ύψος 84 μέτρα και περιλαμβάνει 136 διαμερίσματα και 10 μεζονέτες σε 27 ορόφους. Δίπλα στον κεντρικό όγκο έχει σχεδιασθεί ο λεγόμενος "πύργος υπηρεσιών", ο οποίος φιλοξενεί τα φρεάτια των ασανσέρ, δωμάτια πλυντηρίων και φρεάτια απόρριψης των σκουπιδιών. Ο πύργος συνδέεται με το κυρίως κτίριο με επτά γέφυρες, ανά τρεις ορόφους, εκεί όπου σταματά και το ασανσέρ. Οι όροφοι αυτοί ονομάζονται "όροφοι εισόδου". Στην κορυφή του πύργου υπηρεσιών υπάρχει λεβητοστάσιο. Ο Γκόλντφινγκερ έμεινε ικανοποιημένος από το σχέδιο και μάλιστα κατοίκησε σε ένα από τα διαμερίσματα για περίπου δυο μήνες. Οι γνώμες των υπόλοιπων ενοίκων και οι εμπειρίες του από αυτή τη χρονική περίοδο εφαρμόστηκαν στον Trellick Tower, που κτίσθηκε το 1972 πάνω σε παρόμοιο γενικό σχέδιο.
Εξωτερικοί σύνδεσμοι
Κατηγορία:Ούγγροι αρχιτέκτονες Κατηγορία:Μοντερνιστές αρχιτέκτονες
Επαρχία Μανγκιστάου
Η επαρχία Μανγκιστάου (Маңғыстау ауданы) είναι μια επαρχία της περιφέρειας Μανγκιστάου στο νοτιοδυτικό Καζακστάν. Το διοικητικό κέντρο της περιοχής είναι το χωριό Σέτπε. Πληθυσμός: 33,599 (εκτίμηση 2013) ; 29,024 (απογραφή 2009)  ; 31,215 (απογραφή 1999).
Παραπομπές
Μανγκισταου
Υπερκαινοφανής αστέρας 1604
250px|right|thumb|Υπολείμματα του αστέρα. Ο Καινοφανής αστέρας του 1604 (SN1604) ή Σουπερνόβα 1604 ή Αστέρας του Κέπλερ είναι γαλαξιακός υπερκαινοφανής αστέρας, που εξεράγη σε απόσταση 6.000 παρσέκ (20.000 έτη φωτός) από τη Γη, στον αστερισμό Οφιούχο. Είχε φαινόμενο μέγεθος −2,5m και ήταν το φωτεινότερο αστέρι του ουρανού.
Η παλαιότερη γραπτή αναφορά χρονολογείται στις 9 Οκτωβρίου 1604, ενώ ο Γερμανός αστρονόμος Γιοχάνες Κέπλερ τον ανεκάλυψε λίγες μέρες αργότερα, στις 17 Οκτωβρίου, και συνέταξε ένα σύντομο σύγγραμμα στα γερμανικά, στο οποίο εξηγούσε το φαινόμενο. Αργότερα ανέπτυξε μια λεπτομερέστερη ανάλυση στα λατινικά και την συμπεριέλαβε στο βιβλίο De Stella nova in pede Serpentarii.
Εξωτερικοί σύνδεσμοι
Κατηγορία:Υπερκαινοφανείς αστέρες Κατηγορία:Οφιούχος (αστερισμός) Κατηγορία:Υπολείμματα υπερκαινοφανών Κατηγορία:Γιοχάνες Κέπλερ
Πληροφοριακά Συστήματα Εφοδιαστικής Αλυσίδας
Τα Πληροφοριακά Συστήματα Εφοδιαστικής Αλυσίδας (Supply Chain Information Systems) αποτελούν μια υποκατηγορία Πληροφοριακών Συστημάτων που εστιάζουν στην οργάνωση και διαχείριση της Εφοδιαστικής Αλυσίδας μιας εμπορικής ή παραγωγικής επιχείρησης. Μπορεί να αποτελούνται από απλά πακέτα λογισμικού έως σύνθετα συστήματα που συνδυάζουν λογισμικό και συσκευές γεωεντοπισμού. Αποτελούν πολύ σημαντικό εργαλείο για την ομαλή λειτουργία του τμήματος Logistics της επιχείρησης.
The Letter That Johnny Walker Read
Το The Letter That Johnny Walker Read είναι ένα τραγούδι Country Μουσικής το οποίο γράφτηκε και ηχογραφήθηκε από την αμερικανό συγκρότημα Country Μουσικής Asleep at the Wheel. Το τραγούδι κυκλοφόρησε στις 4 Αυγούστου του 1975, ως το κύριο single από το άλμπουμ τους Texas Gold. Το τραγούδι ήταν μέσα στα κορυφαία 10 τραγούδια από τη λίστα με τα charts Hot Country Singles το 1975. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.
Πληροφοριακά Συστήματα Εφοδιαστικής Αλυσίδας
Σκοπός των Πληροφοριακών Συστημάτων Εφοδιαστικής Αλυσίδας.
Τέτοια συστήματα εισήχθησαν στις επιχειρήσεις τα τελευταία χρόνια ακολουθώντας τη γενικευμένη υιοθέτηση τεχνολογικών μέσων. Κύριος σκοπός τους είναι να αντικαταστήσουν τις ήδη υπάρχουσες μεθόδους οργάνωσης, οι οποίες είναι κυρίως αναλογικές (πχ. διατήρηση μεγάλων και πολύπλοκων καταλόγων γραμμένων στο χέρι) και είναι ταυτόχρονα χρονοβόρες και επιρρεπείς σε λάθη, με αυτοματοποιημένες, ψηφιακές λύσεις οι οποίες εκτελούνται ταχύτητα σε ηλεκτρονικούς υπολογιστές. Τέτοιες λύσεις, εκτός από ταχύτητα και ασφάλεια, προσφέρουν και άλλες υπηρεσίες όπως:
• Καλύτερη επίβλεψη των υλικών πόρων της επιχείρησης. • Αυτοματοποίηση ορισμένων παραγωγικών διαδικασιών. • Ευκολότερη πρόσβαση σε ποιοτικούς και ποσοτικούς δείκτες. • Καλύτερη οργάνωση του ανθρώπινου δυναμικού. • Διευκόλυνση πελατειακών σχέσεων.
Η χρήση τέτοιων συστημάτων, όπως άλλωστε και η γενικευμένη χρήση νέων τεχνολογιών, καθιστά μια εταιρία πιο ανταγωνιστική στον τομέα της, καθώς τη βοηθά να αυξήσει την παραγωγικότητα της, μειώνοντας παράλληλα το κόστος παραγωγής.
Δομή των Πληροφοριακών Συστημάτων Εφοδιαστικής Αλυσίδας.
Στο κομμάτι του λογισμικού, τα περισσότερα συστήματα εμπίπτουν σε υποκατηγορίες συστημάτων ERP (Enterprise Resource Planning) όπως τα Συστήματα Διαχείρισης Παραγγελιών (OMS), Συστήματα Διαχείρισης Αποθηκών (WMS), Συστήματα Διαχείρισης Μεταφορών (TMS). Ακόμα μπορεί να περιλαμβάνονται Συστήματα Διαχείρισης Πελατειακών Σχέσεων (CRM). Παρακάτω δίνονται κάποιες λεπτομέρειές για τις βασικές λειτουργίες που επιτελεί κάθε σύστημα.
• Order Management Systems (OMS): Τέτοιες λειτουργίες είναι υψηλής σημασίας σε ένα ERP, καθώς επηρεάζουν σε μεγάλο βαθμό τον χρόνο που θα στοιχίσει σε μια εταιρία μια παραγγελία, από τη στιγμή που θα καταχωρηθεί έως ότου παραδοθεί. Ένα OMS πρέπει να μπορεί να μπορεί να καταχωρήσει και να επεξεργαστεί μια παραγγελία, να δημιουργεί αναφορές σχετικά με την κατάστασή της ώστε να ενημερώνονται οι εμπλεκόμενες πλευρές και να βοηθά στη βελτιστοποίηση του τρόπου παράδοσης πολλών παραγγελιών (παραδείγματος χάριν, προσφέροντας προτάσεις ομαδοποίησης τους). • Warehouse Management Systems (WMS): Βοηθούν στη διαχείριση των προϊόντων της αποθήκης μιας επιχείρησης προσφέροντας δυνατότητες καταγραφής αποθεμάτων, ενημέρωσης των υπευθύνων σε περίπτωση ελλείψεων. Επίσης διευκολύνουν την συγκέντρωση και ετοιμασία των προϊόντων προς αποστολή. • Transportation Management Systems (TMS): Στόχος τους είναι η βελτιστοποίηση του δικτύου διανομής. Αυτό επιτυγχάνεται μέσω της κατά το δυνατόν μείωσης του κόστους της μεταφοράς των προϊόντων σε συνάρτηση με την εύρεση της καλύτερης διαδρομής, ώστε να ελαχιστοποιηθεί και ο χρόνος που απαιτείται για την παράδοση μιας παραγγελίας. • Customer Relationship Management (CRM): Πρόκειται για συστήματα που εστιάζουν στη δημιουργία πελατειακών σχέσεων. Σκοπός τους είναι να φέρουν πιο κοντά τις επιχειρήσεις με τους πελάτες τους, προσφέροντας έναν δίαυλο επικοινωνίας μεταξύ τους και επαρκή πληροφόρηση για τις λειτουργίες της επιχείρησης. Ένα σωστά διαμορφωμένο CRM μπορεί να βοηθήσει την επιχείρηση να διατηρήσει το ενδιαφέρον των πελατών της, κάνοντάς την παράλληλα ελκυστική σε νέους ενδιαφερόμενους. Σημειώνεται ότι, καθώς τα παραπάνω συστήματα εμπίπτουν στην κατηγορία των ERP, μπορεί να παρουσιάζουν περισσότερες από μια από τις προαναφερθείσες λειτουργίες. Έτσι, για παράδειγμα, ένα σύστημα μπορεί να ενσωματώνει τη δυνατότητα οργάνωσης παραγγελιών και τον καθορισμό του τρόπου αποστολής τους.
Στο τμήμα του υλικού και των τηλεπικοινωνιών συνήθως χρησιμοποιούνται τερματικά συστήματα που υλοποιούν τα παραπάνω λογισμικά, εξυπηρετητές προγραμμάτων και βάσεων δεδομένων, καθώς και υποδομές δικτύωσης των τερματικών και των εξυπηρετών αυτών. Ακόμη, λογισμικά που βοηθούν στην οργάνωση και αποστολή παραγγελιών (OMS και TMS) μπορεί να συνδυάζονται με συστήματα όπως το Geographic Positioning System (GPS) και το Geographic Information System (GIS), τα οποία βοηθούν στον γεωγραφικό εντοπισμό μιας παραγγελίας και βοηθούν στη ζωντανή απεικόνιση της Εφοδιαστικής Αλυσίδας.
Πηγές
1. http://digilib.teiemt.gr/jspui/bitstream/123456789/750/1/022013198.pdf
2. https://dspace.lib.uom.gr/bitstream/2159/25521/1/NikolopoulosDimitriosMcs2021.pdf
Δήμος Γευγελής
Ο Δήμος Γευγελής (σλαβομακεδονικά: Општина Гевгелија, Opština Gevgelija) είναι δήμος στο νότιο μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Γευγελή ονομάζεται επίσης η πόλη στην οποία βρίσκεται η έδρα του Δήμου Γευγελής.
Γεωγραφία
Ο Δήμος Γευγελής συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Νοτιοανατολική Στατιστική Περιφέρεια (Βόρεια Μακεδονία)
Αλκάπ
Η Αλκάπ (βεγγαλικά: আলকাপ) είναι μια μορφή Βεγγαλικής λαϊκής απόδοσης δημοφιλής στις επαρχίεςς Μουρσινταμπάντ, Μάλντα και Μπιρμπούμ στη Δυτική Βεγγάλη και την επαρχία Τσαπάι Ναουαμπγκάντζ στο Ρατζσάχι στο Μπαγκλαντές. Επίσης, έχει εξαπλωθεί σε γειτονικές περιοχές του Τζαρκάντ και του Μπιχάρ, όπως η Ντούμκα και η Πούρνια.
Ετυμολογία
Το Κάαπ σημαίνει "κάβια" (στίχος) και το άαλ αποτελεί μέρος του στίχου.
Δήμος Κουρητών
thumb|250px|Ο Φουρφουράς
Ο δήμος περιλάμβανε 12 δημοτικά διαμερίσματα:
Ligue Nationale de Basket
Η Ligue Nationale de Basket (LNB) είναι μια αθλητική ένωση στην οποία περιλαμβάνονται οι επαγγελματικές μπασκετικές ομάδες της Γαλλίας. Η LNB δημιουργήθηκε το 1987 αν και το πρώτο πρωτάθλημα Γαλλίας έλαβε χώρα το 1921.